Flipkart
ఫ్లిప్‌కార్ట్‌, షాప్‌క్లూస్‌ డిస్కౌంట్‌ జాతా
బెంగళూరు, జూన్‌ 16: ఇ-కామర్స్‌ దేశీయ దిగ్గజం ఫ్లిప్‌కార్ట్‌ తాజాగా ప్రారంభించిన బిగ్‌సేల్‌లో 50 నుంచి 80శాతం వరకూ దుస్తులు, వ్యక్తిగత సంరక్షణ ఉత్పత్తులపై డిస్కౌంట్‌ ఆఫర్లు ప్రకటించింది. ఫ్లిప్‌కార్ట్‌ ఫ్యాషన్‌డేస్‌పేరిట ప్రారంభించిన ఈడీల్స్‌ వెబ్‌సైట్‌లో కూడా పొందుపరిచింది. ఈనెల 18వతేదీవరకూ కొనసాగుతుందని అంచనా. మొత్తం 50 కంపెనీలు బ్రాండెడ్‌ దుస్తులు ఆఫర్లతో వస్తున్నాయి. ఏరోపోస్టిల్‌, వేరోమోడా, ఫరెవర్‌21, అండర్‌ఆర్మర్‌, కెన్నెత్‌కోల్‌, క్రాక్స్‌, ఆదిడాస్‌ వంటి సంస్థలు ఈ ఆఫర్లలో ఉన్నాయి. ఫ్యాషన్‌ దుస్తులు కోరుకునే భారతీయులందరికీ చేరువయ్యే లక్ష్యంతో ఈ జాతా ప్రవేశపెట్టినట్లు ఫ్లిప్‌కార్ట్‌ ఫ్యాషన్‌ హెడ్‌ రిషివాసుదేవ్‌ వెల్లడించారు. తొమ్మిదిరోజులసేల్‌లో కస్టమర్లు కనీస బహుమతులు గెలుచుకుం టారు. ఎంపోరియో ఆర్మాని వాచ్‌ 13,995 విలువైనది పొందుతారు. లేదా విక్టోరినాక్స్‌ బ్యాగ్‌ 15వేల రూపాయల విలువైనది గెలుచుకుంటారన్నారు. మరొక ఇ-కామర్స్‌సంస్థ షాప్‌ క్లూస్‌ వారం రోజుల పాటు హోంకిచెన్‌, ఎలక్ట్రానిక్స్‌ విడిభాగాలు, ఫ్యాషన్‌ సంబంధిత కేటగిరీల్లో డిస్కౌంట్లు ప్రకటించింది. బెంగళూరుకేంద్రంగా ఉన్న ఫ్లిప్‌కార్ట్‌ టైగర్‌గ్లోబల్‌మేనేజ్‌మెంట్‌, యాక్సెల్‌ పార్టనర్స్‌, నాస్పర్స్‌, డిఎస్‌టి గ్లోబల్‌, మైక్రోసాప్ట్‌, టెన్సెంట్‌, ఇబే వంటి సంస్థలు పెట్టుబడులు పెడితే గుర్‌గావ్‌ కేంద్రంగా ఉన్న షాప్‌క్లూస్‌ కాలిఫోర్నియాకు చెందిన సిలికాన్‌ వ్యాలీ స్థాపించింది రాధికా అగర్వాల్‌, సందీప్‌ అగర్వాల్‌, సంజ§్‌ుసేథిలు సంస్తను నిర్వహిస్తుంటే సింగపూర్‌ సావరిన్‌ వెల్త్‌ఫండ్‌ జిఐసి పెట్టుబడులు పెట్టింది.